CELEX: C2005/006/07
Language: da
Date: 2005-01-08 00:00:00
Title: Domstolens dom (Første Afdeling) af 11. november 2004 i sag C-216/02, Österreichischer Zuchtverband für Ponys, Kleinpferde und Spezialrassen mod Burgenländische Landesregierung (anmodning om præjudiciel afgørelse fra Verwaltungsgerichtshof) (Frie varebevægelser — samhandelen inden for Fællesskabet med enhovede dyr — procedure for godkendelse eller anerkendelse af organisationer og foreninger, der fører eller opretter stambøger for registrerede enhovede dyr — artikel 2, stk. 2, i beslutning 92/353/EØF)

8.1.2005   
            
            
               DA
            
            
               Den Europæiske Unions Tidende
            
            
               C 6/5
            
         
      DOMSTOLENS DOM
   
   (Første Afdeling)
   af 11. november 2004
   i sag C-216/02, Österreichischer Zuchtverband für Ponys, Kleinpferde und Spezialrassen mod Burgenländische Landesregierung (anmodning om præjudiciel afgørelse fra Verwaltungsgerichtshof) (1)
   
   (Frie varebevægelser - samhandelen inden for Fællesskabet med enhovede dyr - procedure for godkendelse eller anerkendelse af organisationer og foreninger, der fører eller opretter stambøger for registrerede enhovede dyr - artikel 2, stk. 2, i beslutning 92/353/EØF)
   (2005/C 6/07)
   Processprog: tysk
   I sag C-216/02, angående en anmodning om præjudiciel afgørelse i henhold til artikel 234 EF, indgivet af Verwaltungsgerichtshof (Østrig) ved afgørelse af 23. maj 2002, indgået til Domstolen den 12. juni 2002, i sagen Österreichischer Zuchtverband für Ponys Kleinpferde und Spezialrassen mod Burgenländische Landesregierung, procesdeltager: Österreichischer Shetlandponyzuchtverband, har Domstolen (Første Afdeling), sammensat af afdelingsformanden, P. Jann, og dommerne A. Rosas (refererende dommer) og R. Silva de Lapuerta; generaladvokat: D. Ruiz-Jarabo Colomer; justitssekretær: ekspeditionssekretær M.-F. Contet den 11. november 2004 afsagt dom, hvis konklusion lyder således:
   
               1)
            
            
               Artikel 2, stk. 2, litra a), i Kommissionens beslutning 92/353/EØF af 11. juni 1992 om kriterierne for godkendelse eller anerkendelse af organisationer og foreninger, der fører eller opretter stambøger for registrerede enhovede dyr, skal fortolkes således, at såfremt en eller flere af de omstændigheder, der er angivet i denne bestemmelse, foreligger, har de organisationer eller foreninger, der allerede er officielt anerkendt eller godkendt for en race af enhovede dyr, ikke ret til at kræve af de kompetente myndigheder, at de afslår at anerkende eller godkende en ny forening eller organisation, der fører eller opretter stambøger for den samme race.
            
         
               2)
            
            
               Fællesskabsretten er ikke til hinder for, at der i en medlemsstats lovgivning ikke indrømmes eksisterende foreninger eller organisationer, som har udtalt sig imod anerkendelse af en ny forening eller organisation, adgang til at anlægge sag ved domstolene til prøvelse af de kompetente nationale myndigheders afgørelse om anerkendelse.
            
         
      (1)  EFT C 191 af 10.8.2002.